Salón Béres

náhľad|Inzerát na salón v novinách Slovenský Východ (16. apríl 1922)
Salón Béres bol uznávaný holičský, kadernícky a kozmetický salón na Hlavnej ulici v Košiciach v rokoch cca 19041936, ktorý sídlil v Andrássyho paláci.

 Dejiny 
Základom budúceho Salónu Béres bol salón v dome na východnej strane Hlavnej ulice naproti Urbanovej veži (dnes súpisné číslo 103), ktorý zriadil Peter Gábrits pochádzajúci zo Subotice po tom, čo sa v 60. rokoch 19. storočia usadil v Košiciach, pričom ako jeden z prvých košických holičov vo svojom podniku zaviedol aj dámske kaderníctvo. Zomrel 12. februára 1904 a po jeho vdova Berta Gábrits, rod. Vebel salón predala dámskemu kaderníkovi Michalovi Béresovi.

Michal Béres (; * 21. august 1879, Košice† ?) sa vyučil vo Viedni a svoje zručnosti ďalej rozvíjal v najznámejších salónoch vo Viedni, Berlíne, Drážďanoch a v Hamburgu, pričom sa vypracoval na odborníka vo farbení vlasov. Gábritsov salón zmodernizoval a neskôr presunul do Andrássyho paláca, kde zriadil »Salón Béres«. V roku 1909 sa jeho manželkou stala Anna Béres, rod. Balgiewicz (* 1887† 1955), ktorá získala kozmetické vedomosti na študijnom pobyte v Budapešti u francúzskych dermatológov, vďaka čomu v roku 1913 rozšírila ponuku služieb salónu o kozmetické zákroky a poradenstvo pri starostlivosti o pleť, pričom kozmetické a skrášľovacie prípravky získavala od osvedčených dodávateľov z Budapešti. „[M]oderne zariadený a vybavený“ salón tak spĺňal „[n]ajvyššie kritériá odbornosti a spoľahlivosti vo svojom odbore“.

Renomé podniku zvyšovala aj skutočnosť, že v rokoch 19261928 a 19301938 M. Béres vykonával funkciu hlavného a zodpovedného redaktora odborného časopisu holičských a kaderníckych majstrov Fodrászok Lapja.

V roku 1936 sa majiteľom salónu stal holič a kaderník Štefan Oláh (; * 1905† 1981), ktorý ho viedol od roku 1928. V tom čase zamestnával 12 osôb a dve až tri osoby mal vo výučbe. Ako kaderníčka tu pracovala aj jeho manželka Helena Oláh, rod. Sztary (* 1905† 1995, ⚭ 1927).

 Referencie 

 Ďalšia literatúra 





Kategória:Dejiny Košíc
Kategória:Zaniknuté podniky na Slovensku